CHEWA ย้ำรายได้ปีนี้โตแตะ 2.4 พันลบ. จ่อเปิดโครงการ “ฮอลล์มาร์ค จรัญฯ 13” มูลค่า 490 ลบ.
CHEWA ย้ำรายได้ปีนี้โตแตะ 2.4 พันลบ. จ่อเปิดโครงการ “ฮอลล์มาร์ค จรัญฯ 13” มูลค่า 490 ลบ.
6 ธ.ค. 2561

นายบุญ ชุน เกียรติ กรรมการผู้จัดการ บริษัท ชีวาทัย จำกัด (มหาชน) หรือ CHEWA เปิดเผยว่า บริษัทมั่นใจว่ารายได้ปี 61 จะเติบโตตามเป้าอยู่ที่ 2,400 ล้านบาท จากปี 2560 ที่มีรายได้รวมอยู่ที่ 2,043.37 ล้านบาท เนื่องจากบริษัทมียอดขายรอโอน (Backlog) 570 ล้านบาท
ทั้งนี้ บริษัทยังเตรียมเปิดตัวโครงการ ฮอลล์มาร์ค จรัญสนิทวงศ์ 13 ซึ่งเป็นคอนโด Low Rise 8 ชั้น จำนวน 184 ยูนิต มูลค่ารวม 490 ล้านบาท โดยได้มีการจัดงาน Open House เปิดชมห้องตัวอย่างในวันที่ 1-2 ธันวาคม 2561 ที่ผ่านมา พร้อมคาดว่าจะสามารถปิดการขายและสามารถรับรู้รายได้ภายในปี 2562
สำหรับโครงการฮอลล์มาร์ค จรัญฯ 13 ตั้งอยู่บนเนื้อที่ 1-1-76 ไร่ เป็นโครงการ 8 ชั้น จำนวน 184 ยูนิต โดยมีมูลค่าโครงการประมาณ 490 ล้านบาท ซึ่งเป็นโครงการ Low Rise บนทำเลที่ดีที่สุดของจรัญฯ 13 ใกล้ MRT สถานีจรัญฯ 13 และสิ่งอำนวยความสะดวกรอบโครงการอย่างครบครัน เช่น ร้านค้า, ร้านอาหาร, ร้านสะดวกซื้อ 7-11, โลตัส สถาบันการเงินและสถาบันการศึกษา รวมถึงอาชีวศึกษาธนบุรี, พณิชยการธนบุรี และสิ่งอำนวยความสะดวกอื่น ๆ อีกมากมาย
อีกทั้งยังใกล้ห้างสรรพสินค้าหลายแห่ง ได้แก่ เซ็นทรัล ปิ่นเกล้า, เมเจอร์ ปิ่นเกล้า, เดอะมอลล์ ท่าพระ, ซีคอน บางแค รวมถึงยังใกล้กับโรงพยาบาลศิริราช, โรงพยาบาลธนบุรี, โรงพยาบาลพญาไท 3 และใกล้กับสถาบันการศึกษามากมาย
ขณะที่ส่วนกลางหรือสิ่งอำนวยความสะดวกในโครงการดังกล่าวยังเป็น Low Rise Condominium ที่มีพื้นที่ส่วนกลางให้กับผู้อยู่อาศัยแบบครบครัน   อาทิ  สระว่ายน้ำลอยฟ้า พร้อม  Kids  Pool, ฟิตเนส, Co-Working Space, BBQ Area, Sky Yoga, Kids Room และห้องสมุด
“โครงการ ฮอลล์มาร์ค จรัญฯ 13 เรามีแนวคิด “ความลงตัวของวิถีชีวิตที่คุ้นเคย” ตอบสนองวิถีชีวิตได้อย่างลงตัว ให้คุณใช้ชีวิตอย่างคนเมือง  พร้อมสัมผัสกลิ่นอายของเมืองเก่าและวิถีชีวิตของวันวาน  บนทำเลที่ไม่เคยหลับ กับ Low Rise คอนโดมิเนียมบนทำเลที่ดีที่สุดของจรัญฯ 13  นอกจากสิ่งอำนวยความสะดวกในโครงการที่ให้เป็นจำนวนมากแล้ว โครงการนี้ยังให้ความสำคัญกับระบบรักษาความปลอดภัย
โดยประกอบด้วย ระบบลิฟท์แบบล็อคชั้น  กล้องวงจรปิด  ซึ่งควบคุมการเข้าออกอาคารด้วยระบบ Access Control  พร้อมเจ้าหน้าที่รักษาความปลอดภัย ที่ให้คุณอุ่นใจได้ตลอด 24 ชั่วโมง พร้อมห้องชุด 3 รูปแบบเพื่อตอบสนองทุกความต้องการของลูกค้า อันประกอบด้วย ห้องชุดแบบ 1 Bedroom  พื้นที่ใช้สอย 26-33 ตร.ม. ห้องชุดแบบ 1 Bedroom Plus 39 ตร.ม. และ 2 Bedroom 44 ตร.ม.” นายบุญ ชุน เกียรติ กล่าว